I ixòtopi i ze varianti de un steso eleménto chìmico che i ga un nùmaro de masa difarente par via che i ga na masa atòmica difarente, ma i ga el steso nùmaro atòmico e i sta tuti inte el steso posto de ła tabeła peròdica dei ełeminti. 'Sta diferensa de masa l'è dovùa al fato che inte el nucleo de l'àtomo gh'è un seben che ła quantità de protuni ła sipia senpre ła stesa. El nome ixòtopo l'è stà creà inte el 1913 da Margaret Todd, na dotorésa scoséxe, durante na ciacołada col chìmico Frederick Soddy che el s'avéa inacorto che serti ełeminti i paréa ocupar tuti quanti el steso posto de ła tabeła periòdica seben che i fuse difarenti intrà de łuri riguardo serte propietà.